Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. L-applikazzjonijiet jinfetħu llum għal wieħed mill-premjijiet ewlenin tal-ġurnaliżmu fid-dinja — il-Premju tal-Midja Lorenzo Natali. Bl-appoġġ tal-Kummissjoni Ewropea, il-premju jonora lill-ġurnalisti minn madwar id-dinja għar-rapportar kuraġġuż tagħhom u għall-istejjer tagħhom dwar in-nies u l-pjaneta li jenfasizzaw uħud mill-akbar sfidi tal-lum u s-soluzzjonijiet ta' ispirazzjoni li jindirizzawhom. Id-data tal-għeluq għal min irid jieħu sehem hi d-19 ta' April 2021. Ir-rebbieħa se jingħataw EUR 10,000. Biex jimmarka t-tnedija tal-applikazzjoni għall-edizzjoni tal-2021, il-Kummissarju għas-Sħubijiet Internazzjonali, Jutta Urpilainen, qalet: “L-Unjoni Ewropea tirrappreżenta l-libertà tal-espressjoni, fl-Ewropa u madwar id-dinja. Permezz tal-Premju tal-Midja Lorenzo Natali, nirrikonoxxu l-ġurnalisti li kellhom kuraġġ, spiss b'riskju personali kbir, jirrappurtaw il-fatti u jirrakkontaw l-istejjer li jitfgħu dawl fuq kwistjonijiet bħall-inġustizzja, l-inugwaljanza, u d-degradazzjoni ambjentali. Stejjer li juru l-modi ta' ispirazzjoni li bihom in-nies qed jirreaġixxu. Jekk int ġurnalist/a li irrapportajt propju dawn l-istejjer f'din l-aħħar sena, inħeġġek tapplika.” Enfasi fuq l-iżvilupp sostenibbli Għal kważi tletin sena, il-Premju tal-Midja Lorenzo Natali irrikonoxxa rappurtar ta' kwalità għolja u kuraġġuż dwar kwistjonijiet konvinċenti bħal: Min jista' japplika? Jekk inti ġurnalist, tista' tissottometti applikazzjoni waħda, f'waħda minn dawn it-tliet kategoriji: Kif napplika? Tista' tapplika online. L-applikazzjonijiet fetħu llum l-1 ta' Marzu u jagħlqu fid-19 ta' April 2021 fil-23:59 Ħin tal-Ewropa Ċentrali Min jagħżel ir-rebbieħa? Ġurija kbira ta' ġurnalisti u speċjalisti magħrufa fl-iżvilupp internazzjonali minn madwar id-dinja se tagħżel ir-rebbieħa f'kull kategorija. Kull rebbieħ ta' kategorija jirċievi €10,000. Ir-rebbieħ tal-kategorija tal-Aħjar Ġurnalist Emerġenti ssirlu wkoll offerta ta' esperjenza ta' xogħol ma' sieħeb tal-midja. Ir-rebbieħa se jitħabbru fiċ-Ċerimonja tal-Premju għall-Midja Lorenzo Natali (id-data għad trid tiġi kkonfermata). Kuntest Daqqa t'għajn lejn il-Premju Il-Premju tal-Midja Lorenzo Natali tnieda mill-Kummissjoni Ewropea fl-1992 biex jirrikonoxxi u jiċċelebra l-eċċellenza fir-rappurtar dwar kwistjonijiet ta' żvilupp sostenibbli. Huwa msemmi għal Lorenzo Natali, eks Kummissarju għall-Iżvilupp u difensur qawwi tal-libertà tal-espressjoni, id-demokrazija, id-drittijiet tal-bniedem u l-iżvilupp. Natali serva bħala Kummissarju mill-1977 sal-1989 u matul l-aħħar mandat tiegħu ta' erba' snin, waqqaf netwerk wiesa' ta' relazzjonijiet mal-gvernijiet u l-mexxejja tal-pajjiżi Afrikani, tal-Karibew u tal-Paċifiku (AKP). Ir-rebbieħa tal-edizzjoni tas-sena l-oħra kienu Dayu Zhang — taħt il-kategorja tal-Gran Premju — għal storja dwar il-protesti ta' Ħong Kong tal-2019; Cécile Schilis Gallego u Marion Guegan — għall-Premju tal-Ewropa — talli wrew l-ambjent ostili li jiffaċċjaw il-ġurnalisti li jirrappurtaw dwar stejjer tal-minjieri;; u Shola Lawal bħala l-Aqwa Ġurnalista Emerġenti, għar-rappurtar dwar il-kundizzjonijiet perikolużi li jiffaċċjaw il-migranti Afrikani biex jaslu fl-Amerika ta' Fuq. Għal aktar informazzjoni Termini u kundizzjonijiet tal-Premju tal-Midja Lorenzo Natali 2021 Is-sit web tal-Premju tal-Midja Lorenzo Natali Direttorat Ġenerali Għas-Sħubijiet Internazzjonali info@nataliprize.eu